
Tervishoiuteenuste korraldamise seaduse muutmise seadus

§ 1. Tervishoiuteenuste korraldamise seaduse muutmine

Tervishoiuteenuste korraldamise seaduses tehakse järgmised muudatused:

1) paragrahvi 8 täiendatakse lõikega 33 järgmises sõnastuses:

„(33) Perearst võib keelduda patsienti nimistusse registreerimast, kui nimistus on rohkem kui 1600 isikut ning patsiendil on samas teeninduspiirkonnas võimalik registreeruda teise perearsti nimistusse, milles on vähem kui 1600 isikut. Keeldumise korral annab perearst patsiendile teavet, kust on leitav teave nimistute kohta, milles on vähem kui 1600 isikut.“;

2) paragrahvi 8 lõige 43 muudetakse ja sõnastatakse järgmiselt:

„(43) Tervisekassa määrab perearsti nimistusse mitteregistreerunud isiku tema kirjaliku avalduse alusel nimistusse, lähtudes nimistu suurusest kuni 1600 isikut, eeldusel et samas teeninduspiirkonnas on sellise suurusega nimistuid, ning teeb selle isikule ja perearstile teatavaks kirjalikult või elektrooniliselt seitsme tööpäeva jooksul otsuse tegemisest arvates.“;

3) paragrahvi 8 lõike 48 punkt 3 muudetakse ja sõnastatakse järgmiselt:

„3) perearsti tavapärased kontaktvastuvõtuajad;“;

4) paragrahvi 8 lõike 49 punkt 2 muudetakse ja sõnastatakse järgmiselt:

„2) perearsti tavapärased kontaktvastuvõtuajad;“;

5) paragrahvi 8 täiendatakse lõikega 62 järgmises sõnastuses:

„(62) Kui perearstiabi osutatakse perearsti nimistu alusel äriühingu kaudu käesoleva seaduse § 57 lõike 33 tähenduses, peab perearstiabi osutaja järgima käesoleva paragrahvi lõike 61 alusel kehtestatud määruses sätestatud nõudeid perearsti kontaktvastuvõttude korraldamisele.“;

6) paragrahvi 81 lõige 7 muudetakse ja sõnastatakse järgmiselt:

„(7) Pikaajaline asendamine võib kesta kuni üks aasta, erialase enesetäiendamisega seotud koolituse korral kuni kaks aastat, vanemapuhkuse korral selle lõppemiseni ja riigi või kohaliku omavalitsuse ametiülesannete täitmise ajal kuni volituste või ametiaja lõppemiseni.“;

7) paragrahvi 91 täiendatakse lõikega 4 järgmises sõnastuses:

„(4) Kui perearst soovib koos nimistuga perearstiabi osutaja juurest lahkuda, on ta kohustatud sellest perearstiabi osutajat teavitama vähemalt kuus kuud ette, kui pooled ei ole kokku leppinud teisiti või kui perearstiabi osutaja kaudu osutab perearstiabi ainult üks kinnitatud nimistuga perearst.“;

8) seaduse 2. peatüki 2. jagu täiendatakse §-ga 92 järgmises sõnastuses:

„§ 92. Perearstiabi riski- ja kriisipiirkonnad

(1) Perearstiabi regionaalse kättesaadavuse, järjepidevuse ja jätkusuutlikkuse tagamiseks kehtestab valdkonna eest vastutav minister määrusega riski- ja kriisipiirkondade määramise alused ning regionaalselt rakendatavad meetmed ja nende rakendamise tingimused.

(2) Käesoleva paragrahvi lõikes 1 nimetatud meetmed võivad hõlmata perearstiabi osutamist, tööle asumist, teenuse arendamist või peremeditsiini õpet toetavaid meetmeid või võimalikke ajutisi perearstiabi korralduslikke erisusi.“;

9) paragrahvi 151 pealkiri muudetakse ja sõnastatakse järgmiselt:

„§ 151. Tervisekeskuse moodustamine ja pidamine“;

10) paragrahvi 151 täiendatakse lõikega 4 järgmises sõnastuses:

„(4) Kui perearst soovib koos nimistuga tervisekeskusest lahkuda, on ta kohustatud sellest tervisekeskust teavitama vähemalt kuus kuud ette, kui pooled ei ole kokku leppinud teisiti.“;

11) seaduse 2. peatüki 21. jagu täiendatakse §-ga 152 järgmises sõnastuses:

„§ 152. Tervisekeskuse ülesanded asenduse korraldamisel

Tervisekeskuses tegutsevalt perearstilt käesoleva seaduse §-s 37 nimetatud alusel nimistu äravõtmisel peavad tervisekeskuses tegutsevad perearstiabi osutajad tagama asenduse kuni kolmeks kuuks, välja arvatud järgmistel juhtudel:
1) tervisekeskuses tegutsev perearstiabi osutaja kasutab õigust saada selle nimistu asendajaks kuni ravi rahastamise lepingu perioodi lõpuni;
2) tervisekeskuses tegutsev perearstiabi osutaja kasutab õigust saada selle nimistu asendajaks kuni järgmise ravi rahastamise perioodi lõpuni, kui ravi rahastamise lepingu perioodi lõpuni on vähem kui kuus kuud.“;

12) paragrahvi 37 lõike 2 punktis 1 asendatakse arv „60“ arvuga „30“;

13) paragrahvi 57 lõiget 3 täiendatakse pärast tekstiosa „§ 81 lõigetes 2 ja 3“ tekstiosaga „ning §-s 152“;

14) paragrahvi 57 lõiget 34 täiendatakse teise lausega järgmises sõnastuses: 

„Põhimõtete ja nõuete täitmata jätmise korral kohaldatakse §-s 37 perearstilt nimistu äravõtmise kohta sätestatut.“.

§ 2. Seaduse jõustumine

Käesolev seadus jõustub 2027. aasta 1. märtsil.

